Talentovaný Sloboda si uvedomuje, že má pred sebou veľa práce. Potešila ho pochvala od Sinnera

Slovenský tenista Leon Sloboda má vo veku 17 rokov nálepku veľkého talentu, ktorú postupne ukazuje na turnajoch. Za sebou má prvé vystúpenia na juniorských grandslamoch a tiež tímový úspech z európskeho šampionátu do 18 rokov. Zároveň si je samotný hráč vedomý toho, že má pred sebou ešte veľa práce, aby sa časom zaradil medzi svetovú špičku.